ПРОТОКОЛ

гр. ЛЕВСКИ, _24.01._ 2013 г.

Левченски районен съд в публичното съдебно заседание на _двадесет и четвърти януари_ 2013 г. в състав:



Председател: СТОЙКА МАНОЛОВА



        
      Съдебни заседатели: 

при участието на секретаря _Я.Д._ и прокурора _Цветомир Папурков_ сложи за разглеждане _н.о.х.д._​ №​​_38_ по описа на съда за _2013г._, докладвано от съдия _Манолова_ 
На именното повикване в _11:00_ часа се явиха:

ПОДСЪДИМИЯТ К.К. – лично.

ЯВЯВА СЕ адв. М. С. – защитник на обвиняемия, с пълномощно приложено към делото.

ЗА РП-ЛЕВСКИ – явява се прокурор Цветомир Папурков.

ПО ДАВАНЕ ХОД НА ДЕЛОТО:

ПРОКУРОРЪТ: Моля да се даде ход на делото. 

АДВ. С.: Да се даде ход на делото, да се разгледа днес. 

ПОДСЪДИМИЯТ: Да се даде ход на делото.


Съдът
ОПРЕДЕЛИ:





ДАВА ХОД НА ДЕЛОТО

СНЕ САМОЛИЧНОСТТА НА ПОДСЪДИМИЯ:

К.К. - ***, ЕГН **********.
На страните се разясняват правата по чл.274 и 275 от НПК.

ПРОКУРОРЪТ: Не правя отводи на съда и на съдебния секретар, други искания нямам. Моля да одобрите постигнатото споразумение, което не противоречи на закона и морала. 
АДВ. С.: Не правим отводи на съда няма да сочим нищо, нямаме искания към съда за разглеждане на делото. Имаме искане да бъде одобрено споразумението.

ПОДСЪДИМИЯТ: Не правя отводи, нямам нови искания.

Съдът
ОПРЕДЕЛИ:
ОТКРИВА СЪДЕБНОТО СЛЕДСТВИЕ

АДВ. С.: Постигнали сме споразумение с РП - Левски. Моля споразумението да бъде утвърдено с произтичащите от това законови последици.
ПОДСЪДИМИЯТ: Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам от разглеждане на делото по общия ред.

ПРОКУРОРЪТ: Моля да одобрите споразумението. Считам, че същото не противоречи на закона и морала. 

Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:


ВПИСВА в съдебния протокол съдържанието на окончателното споразумение по незабавно производство №5/2013г. по описа на РП - Левски, постигнато по н.о.х.д. №38/2013г. по описа на РС-Левски между РП-Левски, подсъдимия К.К. и защитника му адвокат М.С. ***, съгласно което:


Подсъдимият К.К., ЕГН **********, се признава за ВИНОВЕН в това, че на 17.01.2013г., около 11:40ч., в гр.Левски, обл.Плевен, по ул.”Неофит Бозвели”, управлявал МПС - л.а. „Фолксваген *” с регистрационни табели № *, собственост на И.К., с ЕГН **********, от ***, без съответното свидетелство за управление на МПС, в едногодишен срок от наказването му по административен ред с наказателно постановление №260/27.04.2012г. на Началник РУП – Левски, влязло в законна сила на 26.05.2012г., за управление на МПС без съответното свидетелство за управление.

С деянието не са причинени имуществени вреди.


Налице е извършено деяние. Деянието е извършено от подсъдимия К.К.. Извършено е виновно при форма на вината пряк умисъл.

Деянието съставлява престъпление по смисъла на чл.343в, ал.2 във вр. с ал.1 от НК.

За извършеното престъпление на подсъдимия К.К. се налага наказание при условията на чл.343в, ал.2 във вр. с ал.1, във вр. с чл.55, ал.1, т.2, б.”б”, във вр. с чл. 42а, ал.4, във вр. с ал.3, т.1 и т.3, във вр. с ал.2, т.1, т.2 и т.6, във вр. с ал.1 от НК, а именно ПРОБАЦИЯ, със следните пробационни мерки:

- задължителна регистрация по настоящ адрес за срок от ЕДНА ГОДИНА И ШЕСТ МЕСЕЦА, изразяваща се в периодично явяване и подписване на обвиняемия пред пробационен служител или определено от него длъжностно лице с периодичност 2 пъти седмично;

- задължителни периодични срещи с пробационен служител за срок от ЕДНА ГОДИНА И ШЕСТ МЕСЕЦА.

- безвъзмезден труд в полза на обществото в размер на 180 часа за срок от ЕДНА ГОДИНА.

Разноски не са направени.
ПРОКУРОР:             
ЗАЩИТНИК:                
ПОДСЪДИМ:


Съдът намира, че постигнатото между страните споразумение не противоречи на закона и морала и следва да бъде одобрено.


Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д. №38/2013г. по описа на РС-Левски (незабавно производство №5/2013г. по описа на РП-Левски) между РП-Левски, подсъдимия К.К. и защитника му адвокат М.С. *** споразумение.


На основание чл.24, ал.3 от НПК ПРЕКРАТЯВА наказателното производство по н.о.х.д. №38/2013г.


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 11:20 часа.

СЕКРЕТАР: 



ПРЕДСЕДАТЕЛ:

